OzLabs/hebrew-wiki-articles huggingface dataset:
Libra

Libra (בעברית: מזל מאזניים) הוא אלבומה השישי של הזמרת-יוצרת האמריקאית, טוני ברקסטון, אשר יצא לאור ב-27 בספטמבר 2005, על ידי חברת התקליטים בלאקגראונד רקורדס בארצות הברית ובספר מקומות נוספים בשאר העולם.

אלבום זה הוא אלבומה הראשון עם חברת התקליטים החדשה שלה לאחר שפוטרה מחברת התקליטים הקודמת שלה לאור כישלון אלבומה הקודם. שם האלבום קרוי על שם המזל של ברקסטון בגלגל המזלות: מזל מאזניים.

עם יציאתו הוא פתח במקום ה-4 בארצות הברית ובמקום השני במצעד אלבומי ה-R&B וההיפ-הופ כאשר מכר 114 אלף עותקים בשבוע הראשון ליציאתו.<ref></ref> נכון להיום מכירות האלבום עומדות על חצי מיליון עותקים במדינה מה שמזכה אותו במעמד זהב. הסינגלים מהאלבום לא זכו להצלחה כאשר נכשלו מלהיכנס למצעד האמריקאי הרשמי. ביוני 2006 האלבום יצא לאור מחדש באירופה על ידי הלייבל אדל רקורדס עם מהדורה מיוחדת אשר כוללת 13 שירים ואת הסינגל The Time of Our Lives עם להקת Il Divo, אשר יצא לאור גם כחלק מפסקול מונדיאל 2006.

== הצלחה מסחרית ==
האלבום הגיע עם יציאתו למקום הרביעי בארצות הברית עם מכירות של 114 אלף עותקים ובכך הפך לאלבום הרביעי שלה שנכנס לחמישייה הפותחת במדינה ולאלבום הראשון שלו מאז שנת 2000 שנכנס לחמישייה הפותחת במדינה ומוכר מעל 100 אלף עותקים בשבוע הראשון ליציאתו.

בנוסף האלבום פתח במקום השני ברשימת אלבומי האר אנד בי וההיפ-הופ של המדינה. בתוך 5 חודשים האלבום מכר 355 אלף עותקים ונכון להיום מכירותיו עומדות על חצי מיליון עותקים מה שמזכה אותו למעמד זהב.

== מחלוקת עם חברת התקליטים ==
אלבום זה גם היה האלבום האחרון של ברקסטון עם חברת התקליטים בלאקגראונד. בינואר 2007 היא תבעה את ראש החברה בארי האנקרסון על 10 מיליון דולר בגין תמרון כדי שתעזוב את חברת התקליטים הקודמת שלה ותעבור אל שלו.

לטענתה הוא ניצל אותה כדי לחתום על חוזה של מספר אלבומים שנועד לשלול את זכויותיה בכך שלא העביר לה דוחות חשבונאיים ושיקר לגבי עסקאות שביצע. בפברואר 2007 העניין הוסדר בכך שברקסטון הסכימה לשלם מקדמה בסך 375 אלף דולר ולשלם תמלוגים מהאלבום הבא שלה להאנקרסון על מנת שתוכל להשתחרר מהחוזה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|}

==קישורים חיצוניים==

== הערות שוליים ==

קטגוריה:אלבומי 2005
קטגוריה:אלבומי טוני ברקסטון
קטגוריה:אלבומים באנגלית
קטגוריה:אלבומים שהופקו על ידי סקוט סטורץ'
קטגוריה:אלבומים שהופקו על ידי קורי רוני
קטגוריה:אלבומים שהופקו על ידי ריצ'רד מרקס
קטגוריה:אלבומים שהופקו על ידי ריץ' הריסון
קטגוריה:אלבומי פופ
קטגוריה:אלבומי חברת יוניברסל מיוזיק גרופ
Bachelor Boy

"Bachelor Boy" (בעברית: "נער רווק") הוא שיר של קליף ריצ'רד והצלליות. הוא הפך ללהיט כשיצא בצד ב' של הסינגל "The Next Time". שני צדי התקליט יועדו למצעדים, ולכן שני השירים זכו לקידום מכירות. בחלק מהמדינות "Bachelor Boy" היה הלהיט המצליח יותר מבין השניים. הסינגל שהה שלושה שבועות בראש מצעד הסינגלים הבריטי בינואר 1963,<ref name="500 Number One Hits"></ref> וזכה להצלחה בינלאומית פרט לארצות הברית. שני צדי התקליט נכללו באלבום "Summer Holiday", פסקול הסרט באותו שם. את השיר כתבו ברוס ולץ' מהצלליות וקליף ריצ'רד.

בממלכה המאוחדת היה הסינגל הראשון משלושה להיטים מתוך הסרט המוזיקלי "חופשת קיץ" שהגיעו לראש המצעד. האחרים היו "Summer Holiday" ו-"Foot Tapper". הסרט היה המצליח ביותר בקופות הכרטיסים באותה שנה.

את מקומו בראש מצעד הפזמונים תפס הסינגל של הצלליות ""Dance On!".<ref name="British Hit Singles & Albums"></ref>

השיר עוסק באב המייעץ לבנו "להישאר רווק עד יום מותו". ריצ'רד אמר מאוחר יותר שהוא לא ציפה שהשיר יהיה נבואי. בעוד שריצ'רד עצמו מעולם לא התחתן, השיר אינו שולל נישואים. בשורות האחרונות נאמר "אתחתן, יהיו לי אישה וילד... אבל עד אז אשאר רווק".

== מצעדים ==
הטבלה כוללת את המדינות בהן השיר "Bachelor Boy" צעד במצעד בנפרד מהשיר "The Next Time".

== קישורים חיצוניים ==

== הערות שוליים ==

קטגוריה:שירי 1962
קטגוריה:שירי קליף ריצ'רד
קטגוריה:שירים באנגלית
קטגוריה:שירים ממחזות זמר
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
אלק פאלוש

אלק פאלוש (במקור עד 1903 פרידמן, בהונגרית: Falus Elek; אורושהאזה, 26 בדצמבר 1883<ref></ref> – בודפשט, 17 במאי 1950<ref></ref>) היה גרפיקאי יהודי-הונגרי, אמן, מעצב תפאורות. אחד הנציגים הבולטים של מאיירי ספרים ההונגרים.

==קורות חיים==
אלק פאלוש למד בבית הספר לציור אומנותי בבודפשט, בכל קיץ צייר במושבת האומנות בבאיה מארה, ואחר כך עבד אצל הצייר והמורה לציור טיוואדר זמפלני במושבת האמנים בסולנוק. משנת 1904 הוא הציג את עבודותיו בסגנון ארט נובו בהונגריה. הוא צבר ניסיון בנסיעותיו למינכן, וללונדון, ועבד כמעצב תעשייתי וכמאייר בלונדון. מאוחר יותר פעל כמעצב פנים בברלין. בהונגריה הוא משך את תשומת הלב בעיקר עם כרזותיו האומנותיות ועם עטיפות הספרים שצייר/אייר, תוך שימוש מוצלח במוטיבים עממיים הונגריים.

משנת 1909, אייר את כתב העת ניוגט ואת הספרים שהוצאו על ידי המגזין. הוא היה בין מקימי מושבת האמנים בקצ'קמט (1909) יחד עם ציירים אחרים ממושבת האמנים של באיה מארה ובניהולו של הצייר ההונגרי-יהודי בלה איוואני-גרינוולד. הוא מונה שם לראש בית המלאכה לאריגת שטיחים. בהמשך עסק בעיצוב פנים (האודיטוריום של תיאטרון מרכז העיר) ובתכנון ביתנים לתערוכות. הוא עיצב את התפאורות להצגות תיאטרון הקומדיה של בודפשט כמו לשמשל להצגות פרי עטם של מלכיאור לנדיאל: טייפון ושל פרנץ מולנר: שומר הראש. גם תכנון עיצובי הקרמיקה ועיצובי השטיחים שלו זכו להצלחות גדולות והוא היה גם מעצב קישוטי בניינים ומעצב פנים פופולרי בחוגי הבורגנות הגבוהה.

== מבחר יצירותיו ==
* יוז'ף קיש: נשירת העלים: פסוקים; שירים עם ציוריו של אלק פאלוש, בודפשט: זינגר וולפנר, 1908.
* מלכיאור לנדיאל: טייפון: (דרמה בארבע מערכות), איור אלק פאלוש. בודפשט: ניוגט, 1909.
* תערוכת זיכרון טיבור פּויה/ אלק פאלוש, ליפוט הרמן, אישטוואן זדור. בודפשט, 1938.

== חברויות ==
* אגודת פאל סינאי מרשה (פאלוש היה אחד המייסדים). האגודה הוקמה ב־12 במרץ 1920, לכיבוד זכרו של הצייר, ולעידוד כישרונות צעירים. היא פעלה עד שנת 1949.

== לקריאה נוספת ==
* לקסיקון אומנות. כרך ב' בודפשט: מוציא לאור אקדמיה, 1966. אלק פאלוש ראה עמוד 18.

== קישורים חיצוניים ==

* [https://web.archive.org/web/20101103090604/http://kieselbach.hu/cgi-bin/kieselbach.cgi?MENUID=SZERZOK גלריה קיזלבך, אלק פאלוש]
* [http://mek.oszk.hu/02100/02185/html/428.html גרפיקה יישומית (אמנות כרזות וספרים)]
* [http://epa.oszk.hu/00000/00022/00042/01079.htm גזה לנדיאל: קצ'קמט ניוגט, 1909.]
* [http://epa.oszk.hu/00000/00022/00534/16656.htm גזה לנדיאל: אלק פאלוש והניוגט, 1932.]
* [http://mek.oszk.hu/02100/02139/html/sz07/24.html לקסיקון אומנות הבמה ההונגרי, אלק פאלוש]
* לקסיקון יהודי הונגרי, 1929, [http://mek.oszk.hu/04000/04093/html/szocikk/11332.htm אלק פאלוש]

== הערות שוליים ==

קטגוריה:מאיירים יהודים
קטגוריה:גרפיקאים ומאיירים יהודים הונגרים
קטגוריה:מעצבים יהודים
קטגוריה:אורושהאזה: אישים
קטגוריה:הונגריה: אישים לפי עיר
קטגוריה:הונגרים שנולדו ב-1883
קטגוריה:הונגרים שנפטרו ב-1950
ריפבליק רקורדס

ריפבליק רקורדס (באנגלית: Republic Records) היא חברת תקליטים אמריקאית בבעלות יוניברסל מיוזיק גרופ (UMG). היא נוסדה בידי אייברי ליפמן ומונטה ליפמן כחברה עצמאית בשנת 1995, ונרכשה על ידי UMG בשנת 2000. חברת התקליטים הייתה שייכת ליוניברסל מוטאון רקורדס, אך בשנת 2006, שמה שונה ליוניברסל ריפבליק רקורדס.<ref></ref><ref></ref><ref></ref>

אמנים שחתומים בריפבליק רקורדס כוללים את: אריאנה גרנדה, ניקי מינאז', דרייק, ליל ויין, איימי ויינהאוס, דה ויקנד, ג'סי ג'יי, טיילור סוויפט, לורד, מיקה, לינדזי לוהן, כריסטינה גרימי, פוסט מאלון, היילי סטיינפלד, ג'וליה מייקלס, אוסטין מאהון, האחים ג'ונאס ו-DNCE.<ref></ref> בחברת הבת שלה שנועדה למוזיקת קאנטרי (ריפבליק נאשוויל), חתומים פלורידה ג'ורג'יה ליין ואלי יאנג בנד.

בשנת 2023 פורסם כי ריפבליק רקורדס היא חברת התקליטים העשירית הגדולה ביותר ברחבי העולם, עם הכנסה שנתית של 18 מיליון דולרים.<ref></ref>

== היסטוריה ==
על פי אייברי ליפמן, הוא ואחיו מונטה, הגו את ריפבליק רקורדס בשולחן המטבח בדירתם: <blockquote></blockquote>

== אמנים בולטים ==

== קישורים חיצוניים ==

* 

== הערות שוליים ==

קטגוריה:חברות תקליטים
רובן פטרסון

רובן נת'ניאל פטרסון (באנגלית: Ruben Nathaniel Patterson; נולד ב-31 ביולי 1975) הוא כדורסלן עבר אמריקאי, אשר שיחק באופן פעיל בין השנים 1998–2009. ממוצעיו הכוללים לאורך 10 עונותיו בליגת ה-NBA הם 10.7 נקודות, 4.2 ריבאונדים ו-1.8 אסיסטים למשחק.

==נעורים וקריירת מכללות==
פטרסון נולד וגדל בקליבלנד שבאוהיו. בילדותו, שני הוריו היו מכורים לסמים, ואביו אף בילה תקופות ארוכות בבית סוהר.

בשנת 1994 החל פטרסון ללמוד ב"מכללת אינדפנדנס" אשר בדרום קנזס, ולאחר שנתיים עבר ללמוד באוניברסיטת סינסינטי שבאוהיו. בשתי עונותיו בקבוצת הכדורסל של האוניברסיטה, בה שיתף פעולה עם שחקני ה-NBA לעתיד קניון מרטין ודני פורטסון, רשם ממוצעים של 14.8 נקודות, 5.9 ריבאונדים ו-1.7 אסיסטים למשחק.

==קריירה מקצועית==
בדראפט ה-NBA{{כ}} 1998 נלקח פטרסון בבחירה ה-31 על ידי לוס אנג'לס לייקרס, אך בשל שביתת השחקנים של אותה עונה החל לשחק עבור א.א.ק. אתונה היוונית אשר השתתפה בטורניר גביע ספורטה. עם סיום השביתה בפברואר 1999 הצטרף ללייקרס, ועד לסיום העונה קלע 2.7 נקודות בממוצע למשחק.

לקראת עונת חתם על חוזה לשתי עונות בסיאטל סופרסוניקס, בה הפך במהרה לשחקן חמישייה קבוע וקלע 11.4 נקודות בממוצע למשחק ב-54.5% קליעה מהשדה (רביעי ב-NBA). בעונתו השנייה בסיאטל היה הקלעי השלישי של הקבוצה, אחרי גארי פייטון ורשארד לואיס, עם ממוצע של 13.0 נקודות למשחק.

ביולי 2001 חתם בפורטלנד טרייל בלייזרס על חוזה ל-6 עונות בסך כ-34 מיליון דולר. לצד השיפור בצד ההתקפי ביסס עצמו פטרסון כשחקן הגנה מצטיין, וחברו לקבוצה שון קמפ אף הצמיד לו את הכינוי "Kobe Stopper" בטענה שהוא אחד השומרים הטובים בליגה על קובי בראיינט. במהלך אימון של הקבוצה באפריל 2003 התעמת פטרסון עם חבריו לקבוצה קינטל וודס וזאק רנדולף, וחטף חבטה בפנים מרנדולף אשר הורחק משני משחקים ונקנס על ידי הקבוצה ב-25,000 דולר. ב-4 וחצי עונותיו בפורטלנד שימש בעיקר כשחקן ספסל, ותרם 9.7 נקודות בממוצע למשחק.

בפברואר 2006 הועבר לדנוור נאגטס במסגרת טרייד בין ארבע קבוצות, בו היו מעורבות גם סיאטל וסקרמנטו קינגס. ב-26 משחקיו בדנוור עד לסיום העונה קלע 13.2 נקודות למשחק.

לפני עונת הועבר בטרייד למילווקי באקס בתמורה לג'ו סמית'. בעונתו היחידה במילווקי קלע שיא קריירה של 14.7 נקודות למשחק ב-54.8% מהשדה, אך קבוצתו סיימה במקום ה-14 (מתוך 15) באזור המזרחי עם מאזן שלילי 28–54.

את עונת פתח כשחקן לוס אנג'לס קליפרס, אך כבר לאחר 20 משחקים שוחרר מהקבוצה. בשנת 2009 שיחק לתקופה קצרה בקבוצת "שמפוויל" הלבנונית, בטרם פרש ממשחק.

==חייו האישיים==
בספטמבר 2000 הואשם פטרסון בניסיון לאונס של האומנת של בנו, ובמאי 2001 הודה באשמה ונשפט לשנתיים מאסר על תנאי. בפברואר 2001 הורשע בתקיפה של אדם אשר שרט את רכבו של פטרסון מחוץ למועדון לילה בקליבלנד. בנובמבר 2002 נעצר פטרסון בגין אלימות כלפי אשתו.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת סינסינטי
קטגוריה:בחירות דראפט של לוס אנג'לס לייקרס
קטגוריה:כדורסלני א.א.ק. אתונה
קטגוריה:כדורסלני לוס אנג'לס לייקרס
קטגוריה:כדורסלני סיאטל סופרסוניקס
קטגוריה:כדורסלני פורטלנד טרייל בלייזרס
קטגוריה:כדורסלני דנוור נאגטס
קטגוריה:כדורסלני מילווקי באקס
קטגוריה:כדורסלני לוס אנג'לס קליפרס
קטגוריה:כדורסלני ליגת ה-BIG3
קטגוריה:אמריקאים שנולדו ב-1975
אליבי (סדרת טלוויזיה)

אליבי (ברוסית: Алиби) היא סדרת טלוויזיה רוסית, בהפקת חברת ההפקות Sreda, ומככבים בה יבגני סטיצ'קין ואולגה סוטולובה. מפיק הסדרה, אלכסנדר צקאלו, זכה בפרס פסטיבל "פיילוט" בקטגוריית "המפיק הטוב ביותר".<ref name="intermedia.ru">[http://www.intermedia.ru/news/327318 Лучшим сериалом фестиваля «Пилот» стали «Девяностые. Весело и громко»]</ref><ref name="kulturologia.ru">[https://kulturologia.ru/news/5886/ Телесериал «90-е. Весело и громко» получил главный приз кинофестиваля в Иванове]</ref><ref name="thr.ru">[http://thr.ru/cinema/v-ivanovo-zaversilsa-festival-teleserialov-pilot/ В Иваново завершился фестиваль телесериалов «Пилот»]</ref>

הסדרה זכתה בפרס המפיק הטוב ביותר בפסטיבל "Pilot".<ref name="intermedia.ru"/><ref name="kulturologia.ru"/><ref name="thr.ru"/>

== עלילה ==
הסדרה מספרת על תסריטאי מוכשר הכותב תסריטים שונים הן לקולנוע והן כאליבי הדרוש ללקוחות החברה שלו. אין משימות בלתי פתירות בשבילו עד שאשתו הופכת לאחת מלקוחותיו.<ref>[https://ruskino.ru/mov/19297 Алиби]</ref>

== שחקנים ודמויות ==
* יבגני סטיצ'קין – פיוטר רשטניקוב
* אולגה סוטולובה – אולגה רשטניקובה
* יאקוב לבדה – סשה רשטניקוב
* טימופיי טריבונצב – דוסטויבסקי
* ורוורה בורודינה – אנה קראסובסקאיה
* וילמה קוטאוויצ'יוטה – דאשה
* אלכסנדר אוסטיוגארוב – זאוודסקי
* דמיטרי קוליצ'קוב – רודוב
* יוליה מרצ'נקו – יאנה סאדילובה
* ויקטור צקאלו – טרפילוב

==קישורים חיצוניים==
* 

== הערות שוליים ==

קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ 1 הרוסי: תוכניות וסדרות
באטמן נגד דרקולה

באטמן נגד דרקולה (באנגלית: The Batman vs. Dracula) הוא סרט הנפשה אמריקאי-דרום קוריאני מסוגת גיבורי-על, מדע בדיוני, אקשן והרפתקאות, המבוסס על הסדרה "הבאטמן" אשר הופצה לראשונה בשנת 2004 ברחבי העולם. הסרט בוים על ידי מייקל גוגן, נכתב על ידי דוויין קפיצי, והופק על ידי DC קומיקס, האחים וורנר הנפשה ו-Warner Bros. Family Entertainment. אנימציית הסרט נעשתה ב-Dong Woo Animation וב-DR Movie.

עלילת הסרט מתרחשת לפני העונה השלישית של הסדרה "הבאטמן", והיא מתמקדת בבאטמן הנלחם נגד הרוזן דרקולה אשר רוצה להפוך את כל תושבי גות'אם סיטי לזומבים. סרט זה הוא לא הפעם ראשונה בה באטמן נלחם נגד דרקולה - מסופר על קרב ביניהם בטרילוגיית חוברות הקומיקס "באטמן ודרקולה", בסרטים "באטמן דרקולה" ו"באטמן נלחם בדרקולה" שני סרטים אלו לא אושרו באופן רשמי על ידי DC קומיקס, ובמדיות נוספות.

הסרט הופץ ברחבי העולם להקרנה ביתית על גבי DVD על ידי Warner Home Video. הסרט הופץ לראשונה בארצות הברית ב-18 באוקטובר 2005. בישראל הסרט הופץ לראשונה בדיבוב עברי בשנת 2005. המדבבים המקוריים והעבריים מסדרת הטלוויזיה דיבבו גם בסרט. אורך הסרט הוא כ-84 דקות, ושפת המקור שלו היא אנגלית.

לסרט היה אמור לצאת סרט המשך בשם "באטמן נגד האש", בו האש הוא הנבל הראשי, אך לבסוף הסרט בוטל.

== תקציר העלילה ==
עלילת הסרט מתרחשת לפני העונה השלישית של הסדרה "הבאטמן". הסרט מתחיל כאשר הג'וקר והפינגווין בורחים מבית החולים לחולי נפש ארקהם אסיילום, כדי לחפש אחר אוצר סודי בבית קברות. עם זאת, בלי כוונה, הפינגווין מעיר בטעות את הרוזן דרקולה, אשר הופך את הפינגווין למשרתו כאשר הוא מתחיל לכבוש את גות'אם סיטי באמצעות הפיכת תושבי העיר לעבדיו. כדי להציל את המצב, באטמן יוצא להילחם נגד הרוזן דרקולה, בתקווה שהוא גם יפגוש את אשת חלומותיו, ויקי וייל.

== דמויות ומדבבים ==
הסרט בעברית בוים על ידי דני שגב, והופק על ידי אסנת סדן.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|באטמן
|רינו רומנו
|מתי אטלס
|-
|הרוזן דרקולה
|פיטר סטורמר
|אמנון וולף
|-
|ויקי וייל
|טרה סטרונג
|איריס זינגר
|-
|הפינגווין
|טום קני
|מולי שולמן
|-
|הג'וקר
|קווין מיכאל ריצ'רדסון
|גלעד קלטר
|-
|אלפרד פניוורת'
|אלסטייר דאנקן
|אוהד שחר
|}
בנוסף דיבבו בדיבוב העברי אסתר אתי קסטרו, דנה אברהם-סמו, הדר שחף-מעיין, זיו מאיר, יואב יפת ויורם יוספסברג.

== קישורים חיצוניים ==
* 

* 

קטגוריה:סרטים מבוססי סדרות טלוויזיה
קטגוריה:באטמן: סרטי הנפשה
קטגוריה:סרטי 2005
קטגוריה:סרטים באנגלית
קטגוריה:קולנוע בדרום קוריאה
קטגוריה:סרטי הנפשה אמריקאיים
קטגוריה:סרטי אנימציה של DC קומיקס
קטגוריה:סרטי גיבורי-על
קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
קטגוריה:סרטי הרפתקאות אמריקאיים
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי קרוס-אובר
מוקד טלפוני (סדרת טלוויזיה)

מוקד טלפוני (ברוסית: «Колл-центр») הוא סדרת טלוויזיה רוסית, שהופקה על ידי חברת ההפקה "1-2-3 Production". את הסדרה ביימו נטשה מרקולובה ואלכסיי צ'ופוב.<ref>[https://www.mk.ru/culture/2018/10/11/natasha-merkulova-i-aleksey-chupov-kazhdyy-raz-razvodimsya.html Наташа Меркулова и Алексей Чупов: «Каждый раз разводимся!"]</ref><ref>[https://tvkinoradio.ru/article/article14419-snimaetsya-kino-koll-centr Снимается кино: «Колл-центр»]</ref><ref>[https://www.bfm.ru/news/394053 Мрачная сказка: как приняли российского «Человека, который всех удивил» в Венеции?]</ref>

פרק הבכורה של הסדרה עלה לשידור בשירות הזרמת המדיה Premier.
== עלילה ==
הסדרה מתרחש במרכז העסקים במוסקבה. בקומה ה-25 של גורד שחקים ממוקם משרד המוקד הטלפוני "חנות מקוונת למבוגרים". לפתע, 13 עובדים במוקד הטלפוני הופכים לקורבנות של שני מבוקשים שמציגים את עצמם כ"אמא" ו"אבא", הם מאיימים לפוצץ פצצה במוקד הטלפוני עצמו אם בני הערובה לא ימלאו אחר מבוקשם.<ref>[https://ruskino.ru/mov/19532 Колл-центр]</ref>

== שחקנים ודמויות ==
* פאבל טבקוב – קיריל
* יוליה חלינינה – קטיה
* אסקר ניגאמדזיאנוב – פאבליק
* ולדימיר יאגליץ'
* אנטולי בליי
* סבינה אחמדובה
* מדלן ג'בראילובה
* ניקיטה טראסוב
* אליסה סלניקובה
* יגור שרמטייב
* פולינה פושקארוק

== קישורים חיצוניים ==
* 

== הערות שוליים ==

קטגוריה:ערוץ THT: תוכניות וסדרות
קטגוריה:ערוץ TV3 הרוסי: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות דרמה רוסיות
קטגוריה:סדרות מתח רוסיות
קטגוריה:סרטי מותחן פסיכולוגיים
אורניתורה

אורניתורה (שם מדעי: Ornithurae) היא קבוצה פוליפילטית של עופות קמאים, ממנה התפתחו העופות בתראים, אשר כוללת את האב הקדמון המשותף של האיכתיאורניס, ההספראורניסאים, הלימנאביס ושל כל העופות בתראים וצאצאיהם (העופות המודרניים). הג'אנסוס (Gansus Yumenensis) ממחוז גאנסו בסין ידוע כמין העוף הראשון והעתיק ביותר בקבוצה זו אשר מתוארך יותר ל-120 מיליון שנה לפני זמננו.

ארנטס הקל אשר טבע לראשונה את שמה של הקבוצה ב-1866 ואף כלל בקבוצה את כל "העופות האמיתיים" יחד עם "מורפולוגיית הזנב האופיינית בלעדית לכל העופות הקיימים" (תורגם מאת ז'אק גוטייה ) ועוד זה מבדיל את הקבוצה עצמה מהארכיאופטריקס אשר אותו הציב בכלל ארנטס במילים Sauriurae (ביוונית: זנבות לטאה) בקבוצה חדשה אחרת בגלל פשוטות לכל העופות בני זמננו יש זנבות אשר הם פיגוסטיליים, קצרים ואף גם ממומסים ואילו הארכיאופטריקס הצליח כבר לשמור על אותו הזנב המאפייני והייחודי ביותר של הדינוזאורים התרופודים שאינם עופות. קבוצה זו נתנה לז'אק להיות בתוך מרת הגדרה אשר מבוססת עליה: "עופות מודרניים ואף גם כן כל המינים האחרים כמו האיכתיאורניס וההספראורניס קרובים יותר לעופות קיימים מאשר בכלל לארכיאופטריקס". מאוחר יותר ארנטס והדה קווירוז הגדירו זאת עוד מחדש אותה כקבוצה אשר מבוססת על אפומורפיה יותר בהתאם האפשרי לשימושו המקורי של ארנטס כולל אף כן את קבוצת הארכוזאורים "אוומטאטרסליה" (שממנה התפתחו הפטרוזאורים, הדינוזאורים שאינם עופות והעופות) עם האורניתורה אשר הומולוגי בדיוק כמו זה של עוף קונדור האנדים ואף גם כן כל צאצאיו והם בעודם הגדירו את קבוצת האורניתורה כשם של יחסית זנב שהוא יותר קצר מאשר עצם הירך אף עם פיגוסטיל זהו אף יסוד דחוס בצורה של שיתוף ועצמותיו אף התמזגו אצל הבוגר עם הזמן אשר מורכב מפחות יותר מ-6 חוליות קודרות וקצרות מחלקו החופשי של הזנב אשר אף עצמו מורכב מ-8 חוליות קודרות. הם כללו אף את העופות המודרניים (אשר בו הם הוגדרו כ"קבוצת הכתר של העופות מודרניים") ומינים של עופות קדומים מקבוצה זו כמו האיכתיאורניס, ההספראורניסאים והאפסארוויס (Apsaravis) כלולים בקבוצת האורניתורה עצמה.

==מיון==
**סוג אפאטורניס - נכחד
**סוג Antarcticavis? - נכחד
**סוג Cerebavis - נכחד
**סוג Guildavis - נכחד
**סוג Iaceornis - נכחד
**סוג Kookne - נכחד
**סוג לימנאביס (Limenavis) - נכחד
**סוג קינורניס (Qinornis) - נכחד
**סוג ג'אנסוס (Gansus) - נכחד
**סוג צ'אנגז'ויאורניס - נכחד
**סוג טינגמיאטורניס (Tingmiatornis) - נכחד
**סוג Gallornis - נכחד
**סוג איכתיאורניס (Ichthyornis) - נכחד
**סדרה הספראורניסאים (Hesperornithes) - נכחדה
**תת-מחלקה עופות בתראים (Neornithes)

==קישורים חיצוניים==

קטגוריה:בעלי חיים שתוארו ב-1866
קטגוריה:טקסונים שתוארו בידי ארנסט הקל
קטגוריה:עופות קמאים
ציטאלופרם

ציטאלופרם (בלועזית: citalopram), נמכרת בישראל בשמות: 'ציפרמיל' 'רסיטל' ו'ציטאלופרם טבע' היא תרופה נוגדת דיכאון מקבוצת ה-SSRI (מעכבי ספיגה חוזרת של סרוטונין). משמשת לטיפול בדיכאון קליני, הפרעה טורדנית-כפייתית, הפרעת פאניקה, אגורפוביה וחרדה חברתית. מתן פומי.
נכללת בסל הבריאות בישראל.

== התוויות לשימוש ==
הפרעת דיכאון כללי, הפרעה טורדנית כפייתית, הפרעת פאניקה, חרדה חברתית.

==תופעות לוואי==
* תופעות כלליות: כאבי ראש, סחרחורות וחולשה
* הפרעות במערכת העיכול: חוסר תיאבון, כאבי בטן, בחילות ועצירות, הקאות וגזים
* הפרעות בתפקוד מיני: שפיכה מוקדמת, פריאפיזם ואימפוטנציה

==ראו גם==
* אסציטלופרם
* SSRI
* פסיכיאטריה
* פרמקולוגיה

==קישורים חיצוניים==

<div class="mw-content-ltr">
* [https://web.archive.org/web/20081218142246/http://emc.medicines.org.uk/emc/assets/c/html/displaydoc.asp?documentid=1070 Cipramil Patient Information Leaflet]
* [http://druginfo.nlm.nih.gov/drugportal/dpdirect.jsp?name=Citalopram U.S. National Library of Medicine: Drug Information Portal - Citalopram]
* [https://www.ncbi.nlm.nih.gov/pubmedhealth/PMH0001041 Citalopram on PubMed Health]
</div>

קטגוריה:תרופות נוגדות דיכאון
קטגוריה:SSRI
פיטסאנולוק

פיטסאנולוק (בתאית: พิษณุโลก) היא עיר בתאילנד, שמשמשת כבירת מחוז פיטסאנולוק <ref name="stat">[http://stat.bora.dopa.go.th/stat/statnew/statTDD/views/showZoneData.php?rcode=6599&statType=1&year=60 รายงานสถิติจำนวนประชากรและบ้าน ประจำปี พ.ศ. 2560 ท้องถิ่นเทศบาลนครพิษณุโลก] ระบบสถิติทางการทะเบียน กรมการปกครอง</ref><ref></ref>.

== גאוגרפיה ==
פיטסאנולוק ממוקמת כ-263 ק"מ מבירת תאילנד, בנגקוק.

== אקלים ==
הטמפרטורה הממוצעת היא 25 מעלות צלזיוס. החודש הכי חם הוא אפריל (30 מעלות צלזיוס). החודש הכי קר הוא אוגוסט (12 מעלות צלזיוס). כמות המשקעים הממוצעת היא 1,424 מילימטרים בשנה. חודש ספטמבר הוא החודש שיש בו הכי הרבה גשם (321 מ"מ גשם), וחודש פברואר הוא החודש שיש בו הכי פחות גשם (5 מ"מ גשם).

== תנועה ותחבורה ==
העיר ממוקמת ליד הכבישים 11 ו-12.

== קישורים חיצוניים ==

* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תאילנד: ערים
אנרי ד'ארקור

אנרי ד'ארקור (בצרפתית: Henri d'Harcourt; 2 באפריל 1654 – 19 באוקטובר 1718) היה איש צבא צרפתי בדרגת מרשל צרפת.

== חייו ==
אנרי ד'ארקור נולד למשפחה צרפתית אצילה. בגיל שמונה עשרה הוא התגייס לצבא ושירת תחת פיקודו של דודו במהלך מלחמת הולנד–צרפת. הוא הצטיין במספר קרבות ליד שטרסבורג ומולהוזן.

בשנת 1676 הוא עבר לשרת ביחידה שלחמה בגרמניה תחת מרשל קרקי.

לקראת תחילת מלחמת תשע השנים הועלה ד'ארקור לדרגת בריגדיר גנרל. במהלך המלחמה הוא הצטיין בקרבות וקודם לפיקוד על ארמייה.

על פעילותו הרבה בשנת 1700 הוא קיבל תואר דוכס. באותה שנה אנרי ד'ארקור היה במדריד כשגריר צרפת.

בשנת 1703 קודם ד'ארקור למרשל צרפת. במהלך מלחמת הירושה הספרדית הוא פיקד על ארמייה שפעלה בשטח גרמניה.

אנרי ד'ארקור נפטר בשנת 1718.

הוא התחתן בשנת 1687 והיו לו 11 ילדים. שני בניו שירתו בצבא והגיעו לדרגת מרשל צרפת.

==קישורים חיצוניים==

קטגוריה:מרשלים צרפתים
קטגוריה:דוכסים צרפתים
קטגוריה:ילידי 1654
קטגוריה:נפטרים ב-1718
דייוויד מאנדל

דייוויד מאנדל (באנגלית: David Gordon Mundell; נולד ב-27 במאי 1962 בדמפריס, סקוטלנד) הוא פוליטיקאי בריטי מטעם המפלגה השמרנית, כיהן בעבר כמזכיר המדינה לענייני סקוטלנד.

==ביוגרפיה==
דייוויד מאנדל גדל בסקוטלנד וסיים את לימודיו באוניברסיטת אדינבורו תוך התמחות במשפטים. לאחר סיום הלימודים הוא עסק בקריירה בתחום המשפטים. בשנת 1999 הוא נבחר לפרלמנט הסקוטי ונבחר מחדש בשנת 2003.

בבחירות 2005 הוא היה מועמד בדמפריסשייר, קלידסדאל וטווידאל ומאז הוא מייצג מחוז בחירה זה.

לקראת אולימפיאדת לונדון הוא תמך ברעיון שגם נבחרת כדורגל תייצג את בריטניה. הרעיון נפסל על ידי איגודי כדורגל אזוריות מחשש שגם בעתיד לא היה ניתן לייצג את סקוטלנד, ויילס וצפון אירלנד בנפרד בתחרויות כדורגל בינלאומיות.

בעקבות בחירות שנת 2015, הוא מונה על ידי דייוויד קמרון למזכיר המדינה לענייני סקוטלנד, והיה חבר בצוות לענייני ברקזיט. הוא כיהן בתפקיד עד 2019. ב-2024 הוא המשיך לייצג בפרלמנט הבריטי אזור בחירה סקוטי דמפריסשייר, קלידסדאל וטווידאל לאחר שנבחר בו 5 פעמים. בכך הפך לחבר הפרלמנט השמרן היחיד שייצג אזור סקוטי.

בינואר 2016 הודיע מנדל שהוא הומו<ref></ref>

כאשר בוריס ג'ונסון הפך למנהיג המפלגה, השפעתו של מאנדל פחתה והוא יצא מהממשלה ביולי 2019.

==קישורים חיצוניים==

* 

== הערות שוליים ==

קטגוריה:בוגרי אוניברסיטת אדינבורו
קטגוריה:שרי ממשלת בריטניה
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:חברי הפרלמנט הסקוטי
קטגוריה:פוליטיקאים להט"בים בריטים
קטגוריה:בריטים שנולדו ב-1962
ג'אנסוס

ג'אנסוס (שם מדעי: Gansus) הוא סוג של עוף ימי, שחי בעידן הקרטיקון תחתון מלפני יותר מ-120 מיליון שנה לפני זמננו, והוא נמצא במחוז גאנסו אשר נמצאת במערב סין, בשנת 1984 לראשונה. עוף זה נחשב לאחד מהעתיקים ביותר מבני קבוצת האורניתורה, יחד עם העופות בתראים ואפילו עם קבוצות דומות כמו האיכתיאורניס וההספראורניסאים.

==גילוי ומחקר==
הג'אנסוס מכיל אך ורק מין אחד הנקרא "Gansus Yumenensis", שאותו הסוג אשר היה בערך בגודל כמו לזה של יונה, במראו צוללנאים, בצלילה הזכיר גם ברווזים, והיו לו גם עוד כמה תכונות רבות, שנפוצות במרבית מיני העופות המודרניים כליל, ואפילו עוף זה הצליח לשמור על כמה תכונות פרמיטיביות, כמו כנפיים בעלות טפרים. הג'אנסוס התגלה לראשונה בשנת 1984, בזכות צורה של רגל שמאל מאובנת יחידה, אך חמישה מאובנים נוספים אשר הצליחו ממש להשתמר בהתאם היטב, התגלו גם הם לראשונה, בשנים 2003–2004 לראשונה באבן בוץ באתר האגם הקדום ביותר בצ'אנגמה אשר היה נמצא במחוז גאנסו, ועם הרובד הגאולוגי שבהם נמצאו המאובנים, הם מתוצרת שיאגו, וזה אומר שהמאובנים עצמם היו בבוץ וגם עם אנוקסיה. הם בנוסף התיישבו בבוץ בעלי משקעים, וככה ללא חמצן השרידים של העוף התנגדו לדעיכה בהם, שזה אומר בעצם שהדגימות הצליחו לשמור בעודם גם על שרידיהם של נוצות התעופה ואפילו על אלה של קרומי שחייה שהתגלו בין אצבעות הרגליים שלהם. ב-2011, הצליחו כבר לתאר יותר מ-9 דגימות נוספות אשר היו בעלי בסיס של ניתוחים סטטיסטיים של עצם החזה, ובנוגע לאלמנטים ברגליים, ההשערה היא כי עוף זה היה מסוגל יחסית לעוף. 

בשנת 2006, הגיעו כבר למסקנה שמאפייניו האנטומיים של עוף זה דומים יותר לאלה של עופות ימיים, שהם בעלי מונעות כף רגל, כמו ההספראורניסאים ואפילו טבלנאים וצוללנאים מודרניים, אך בשנת 2011 הגיעו למסקנה נוספת, שלעומת זאת העוף מראה מורפולוגיה דומה יותר לברווזים מודרניים. ב-2013, שנתיים לאחר מכן, הראו שהפרופורציות של אורך הגפיים של הסוג דומות וגם מזכירות יותר כמו אלה של סיסאים וקוליבריים מודרניים, ואפילו אורך גפיו של המין אף נפלו בין אלה של עופות בני זמננו, ולכן הצליחו אף להראות קווי דמיון מפותחים מאוד עם עופות בתראים אחרים, כמו אלבטרוסיים וקורמורניים מודרניים, שזה אומר שסוג זה היה מסוגל לא רק לעוף אלה גם לצלול, בדומה לעופות ימיים מודרניים, במידה מסוימת באמצעותם של אחד משני מונעי רגליים, וגם ככל הנראה הכנפיים ואפילו כפות הרגליים של העוף היו לצורך תנועה תת-ימית במים, בדומה גם לעופות ימיים מודרניים.

==קישורים חיצוניים==

קטגוריה:עופות קמאים
קטגוריה:עופות שחיו בקרטיקון תחתון
קטגוריה:בעלי חיים שחיו בקרטיקון תחתון באסיה
קטגוריה:מאובני טקסונים שתוארו ב-1984
גברת פלטשר

גברת פלטשר (Mrs. Fletcher) היא מיני-סדרה קומית אמריקאית המבוססת על רומן באותו שם משנת 2017 שכתב טום פרוטה. הסדרה עלתה לשידור ב-27 באוקטובר 2019 ברשת HBO וכללה 7 פרקים. 

==רקע ועלילה==
הסדרה עלתה לשידור במקור ב-27 באוקטובר 2019. בישראל שודרה הסדרה ב-YesHOT ו-סלקום tv. עבודת הבימוי של שבעת הפרקים חולקה בין ארבע במאיות, שביימו בנפרד את פרקי הסדרה.

הסדרה עוסקת באיב, גרושה בשנות הארבעים לחייה, אשר בנה היחיד ברנדן יצא זה עתה ללמוד בקולג'. איב מגלה את עולם הפורנו והאוננות. הסדרה עוקבת גם אחר קורותיו של בנה בקולג'.

==שחקנים==
* איב פלטשר (מקי) (קתרין האן) - בשנות הארבעים לחייה, מנהלת בית אבות. גרושה ואם לילד. חזרה לשם נעוריה בפרק האחרון.
* ברנדן פלטשר (ג'קסון וייט) בנה של איב. יש לו אח נוסף אוטיסט מנישואיו השניים של אביו. 
* ג'וליאן (אוון טיג) - למד בתיכון עם ברנדן והיה מושא להצקותיו. משתתף בסדנת כתיבה יוצרת עם איב.
* מרגו (ג'ן ריצ'רדס) - טרנסג'נדר ית מלמדת בסדנת כתיבה יוצרת, שבה משתתפים איב וג'וליאן.

===שחקני משנה===
* זאק (קמרון בויס) - שותפו של ברנדן לחדר במעונות
* קרטיס (איפדנסי ראשאד) - משתתף בסדנת הכתיבה
* רוי (ביל ריימונד) - קשיש שהתגורר בבית האבות. 
* ג'ו (דומיניק לומברדוזי) - בנו של רוי.
* אמנדה (קאתי קרשאו) - חברה ועמיתה לעבודה של איב.
* טד (ג'וש המילטון) - הגרוש של איב ואביו של ברנדן
* קול (ג'סמין קפאס ג'ונס) - לומדת בקולג' של ברנדן
* ג'יין (קייסי וילסון) - חברה של איב

==קישורים חיצוניים==
* 

==הערות שוליים==

קטגוריה:HBO: סדרות
קטגוריה:סדרות קומדיה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
מסביב לעולם עם פליקס

מסביב לעולם עם פליקס (בגרמנית: Felix – Ein Hase auf Weltreise, "פליקס - ארנב בטיול ברחבי העולם") הוא סרט קולנוע מונפש גרמני לילדים משנת 2005, המבוסס על סדרת הטלוויזיה "מכתבים מפליקס" המבוססת על ספר בעל אותו שם. הסרט בוים על ידי ג'וספה לגנה, ונכתב על ידי ג'ון פטרסון וגבריאל וולת'ר. 

הסרט הוקרן לראשונה בגרמניה ב-3 בפברואר 2005. בישראל הסרט הוקרן לראשונה בדיבוב לעברית ב-29 ביוני 2006. אורך הסרט הוא כ-84 דקות, ושפת המקור שלו היא גרמנית. בשנת 2006 הופץ לסרט סרט המשך בשם "פליקס 2: ארנב הצעצוע ומכונת הזמן". 

== תקציר העלילה ==
הסרט מתמקד בפליקס אשר יוצא למסע מסביב לעולם כדי להגיע חזרה הביתה, לאחר שהוא איבד את סופי ומשפחתה בחופשת קיץ בנורווגיה. במהלך המסע, פליקס פוגשת חברים ואויבים רבים, ביניהם מפלצת ירוקה ומשרתה הינשוף, המפלצת מלוך נס, יטי ביישן, קפטן וצוות הצוללות שלו, וצאצאיו של הרוזן דרקולה.

== דמויות ומדבבים בעברית ==
הסרט בדיבוב העברי בוים על ידי הדס מוזס והופק באולפני אלרום.
* עדי קוזלובסקי – פליקס
* שירי גדני – סופי
* אסתי ברעד פורים – ג'וליוס / דרקולה הקטן
* תמיר גינזבורג – ניקולאס
* אמנון וולף – אבא
* ליטל שוורץ – אמא
* סיון שביט – עטלפית
* עפרון אטקין – מלך הפיות / מטפס הרים
* יורם יוספסברג – טרול ענקי / משרת
* איריס זינגר – ינשוף
* זיו מאיר – רוקי מלך הניוקי
* דביר בנדק – יטי
* דנה אברהם-סמו – סאלי
* מולי שולמן – רב חובל דב / מטפס הרים
* מתי אטלס – סקוטי / מטפס הרים
* צביקה שוורצברג – קפטן נמו
* יגאל מזרחי – דרקולה הצעיר
* נטלי פיק – הרוזנת דרקולה / לנה
* גלעד קלטר – דוור
* עידו מוסרי
* הדר שחף-מעיין
* אניה בוקשטיין

== קישורים חיצוניים ==

* 

קטגוריה:סרטים מבוססי סדרות טלוויזיה
קטגוריה:סרטי הנפשה גרמניים
קטגוריה:סרטי ילדים
קטגוריה:סרטי הנפשה מוזיקליים
קטגוריה:סרטים בגרמנית
קטגוריה:סרטי 2005
Pulse (אלבום)

Pulse (בעברית: דופק) הוא אלבום האולפן השביעי של הזמרת-יוצרת האמריקאית, טוני ברקסטון.<ref name=":0"></ref> האלבום יצא לאור ב-4 במאי 2010 על ידי חברת התקליטים אטלנטיק רקורדס.<ref name=":0" /> מתוך האלבום יצאו שלושה סינגלים.<ref></ref><ref></ref><ref></ref>

עם יציאתו האלבום נכנס למקום ה-9 בארצות הברית עם מכירות של 54 אלף עותקים מה שהופך אותו לאלבומה החמישי של ברקסטון שמגיע לעשירייה הפותחת במדינה.<ref name=":1"></ref> נכון לפברואר 2014, מכירות האלבום עומדות על 156 אלף עותקים בארצות הברית.<ref name=":1" /> האלבום קיבל ברובו ביקורות חיוביות ממבקרי המוזיקה.

== רקע והפקה ==
זהו אלבומה הראשון של ברקסטון מזה 5 שנים וגם אלבומה הראשון עם חברת אטלנטיק רקורדס. הקלטות האלבום החלו בספטמבר 2008, ונמשכו עד מרץ 2010, כאשר מספר רב של מפיקים עבדו על האלבום, ביניהם דייוויד פוסטר אשר עבד גם עם סלין דיון, האבי מייסון ג'יי.אר, פרנק אי., אואק, לוקאס סיקון, סיימון פרנגלן ודאפו טורימירו.

מבחינה מוזיקלית האלבום מכיל שירי אפ-טמפו ובלדות R&B לצד שירי דאנס.<ref name=":0" />

== הצלחה מסחרית ==
האלבום הגיע בשבוע הראשון ליציאתו למקום ה-9 בארצות הברית עם מכירות של 54 אלף עותקים מה שהופך אותו לאלבום החמישי שלה שמגיע לעשירייה הפותחת במדינה,<ref name=":1" /> ובנוסף הגיע למקום הראשון במצעד שירי ה-R&B וההיפ-הופ.<ref name=":1"/> בשבוע השני שלו הוא נפל למקום ה-22 עם מכירות של 16,588 עותקים ובשבוע השלישי הוא נפל למקום ה-41.

בקנדה האלבום הגיע למקום ה-72 ובבריטניה הוא הגיע למקום ה-28 ולמקום ה-7 במצעד אלבומי ה-R&B.<ref></ref><ref></ref>

== רשימת רצועות ==

==קישורים חיצוניים==
* 

== הערות שוליים ==

קטגוריה:אלבומי 2010
קטגוריה:אלבומי טוני ברקסטון
קטגוריה:אלבומים באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי ד'מייל
קטגוריה:אלבומים שהופקו על ידי סטארגייט
קטגוריה:אלבומי פופ
קטגוריה:אלבומי חברת אטלנטיק רקורדס
Amanita Design

Amanita Design היא חברה עצמאית לפיתוח משחקי וידאו, אשר נוסדה בשנת 2003 ובסיסה בברנו, צ'כיה.

==היסטוריה==
הסטודיו נוצר במקור כאולפן גרפי, אך עד מהרה החל להתמחות ביצירת משחקים ואנימציות. בשנת 2003 יצא המשחק הראשון של הסטודיו - Samorost, שנוצר כיצירה בית ספרית על ידי Jakub Dvorský. זה היה משחק קצר, פשוט וחינמי שהתרחש ביקום סוריאליסטי, אשר משך אליו מגוון רחב של אנשים - בעיקר בגלל מקוריותו האמנותית. בעקבות ההצלחה יצא בשנת 2005 משחק ההמשך Samorost 2, שגם הוא חינמי. בשנת 2009, הציג הסטודיו את הפרויקט הגדול ביותר שלו עד כה - Machinarium, בו השחקן נמצא בעולם המאוכלס ברובוטים. בשנת 2012, יצא המשחק Botanicula, אשר מבוסס על עולם הטבע. בשנת 2016 יצא המשחק השלישי בסדרת Samorost ובשנת 2018 יצאו המשחקים ההומוריסטיים Chuchel ו-Pilgrims. בשנת 2020 יצא משחק הפלטפורמה והפאזלים Creaks. 

בנוסף לעבודותיו שלו, הסטודיו יצר גם מספר פרויקטים לפי דרישה. עם לקוחותיו נמנו ה-BBC, נייקי ו-Spree Polyphonic. נכון להיום (2019), הסטודיו מוקדש רק ליצירת משחקים ופרויקטים משלו.

לוגו החברה הוא הפטריה מסוג אמניטה מוסכריה (Amanita muscaria).

==רשימת משחקים==
*סדרת Samorost
*Machinarium
*Botanicula
*Chuchel
*Pilgrims
*Creaks

==קישורים חיצוניים==

* 

קטגוריה:חברות משחקי וידאו
קטגוריה:חברות צ'כיות
קטגוריה:ברנו
ארסן לופן (סרט, 2004)

ארסן לופן (בצרפתית: Arsène Lupin; שווק במדינות המערב בשם "Adventures of Arsene Lupin") הוא סרט הרפתקאות פשע משנת 2004, המבוסס על סדרת הרומנים שיצר מוריס לבלאן, בבימויו של ז'אן-פול סלומה<ref></ref> ובכיכובם של רומאן דוריס, אווה גרין וקריסטין סקוט תומאס. הסרט היה הפקה משותפת של צרפת, ספרד, איטליה ובריטניה.

הסרט מתייחס לרבים מסיפורי ארסן לופין של לבלאן, כולל "המעצר של ארסן לופין", "המחרוזת המלכותית", "שרלוק הולמס מגיע מאוחר מדי", "813", ו"רוזנת קליוסטרו".

הסרט עוקב אחר הגנב הג'נטלמן ארסן לופן מהיותו ילד קטן, דרך מות אביו, ועד שנותיו המאוחרות יותר כאשר הוא פוגש את האישה המוזרה, ז'וזפין, שנראית אלמותית ומשתמשת בסם מהפנט כדי לשעבד אנשים לרצונה. האתוס של ארסן הוא לגנוב מהנוכלים העשירים והראויים. בסרט זה הוא מתנגד לשני יריבים, חברה סודית וז'וזפין, אשר מתכוונים לאסוף שלושה צלבים שיחשפו את סודו של אוצר אבוד.
== עלילה ==
בגיל 23, ארסן לופין הוא גנב צעיר חסר דאגות ששודד את האצולה הפריזאית. הפורץ הווירטואוז הצעיר מכפיל את התקפותיו: תקיפה של רכבת שנוסעת במלוא המהירות, אקרובטיקה על גגות הלובר וגניבה מרהיבה בקתדרלת רואן. אך תוכניותיו ישתבשו בגלל התשוקה העיוורת שלו לרוזנת קליוסטרו הארסית שאותה הוא יציל בקושי משריפה על המוקד באשמת כישוף. ואכן, נראה שהיא חיה כמה מאות שנים בזכות שיקוי שרק היא יודעת את הסוד שלו. ארסן מתפתה פי שניים כשהיא מספרת לו על אוצר שלא יסולא בפז של מלכי צרפת. אבל לפני שחושפת לו את מיקום האוצר, כמובן, היא רוצה הוכחה. לכן ארסן ייכנע לרבים מרצונותיה. תחילה, יבצע גניבת תכשיטים שאורגנה בקזינו יוקרתי, לפני שהשניים יחגגו בתשוקה. הגעתו של ביומנין תחזיר אותו בהדרגה למציאות, ורק הוא יחליט להמשיך בחיפוש אחר האוצר. בינתיים הוא גם ילמד שהוא יהפוך לאבא דרך אהבתו הראשונה, קלאריס דה דרו-סוביז.
== שחקנים ודמויות ==

== קישורים חיצוניים ==

== הערות שוליים ==

קטגוריה:סרטים בצרפתית
קטגוריה:סרטים צרפתיים
קטגוריה:סרטי 2004
קטגוריה:סרטים היסטוריים
קטגוריה:ארסן לופן
Love, Marriage & Divorce

Love, Marriage & Divorce (בעברית: אהבה, נישואין וגירושין) הוא אלבום משותף של הזמרת-יוצרת האמריקאית, טוני ברקסטון, והזמר בייביפייס.<ref name=":0"></ref> האלבום יצא לאור ב-4 בפברואר 2014, על ידי חברת התקליטים מוטאון רקורדס.<ref name=":0" />

נכון ל-2 ביולי 2014 האלבום מכר 211 אלף עותקים בארצות הברית וזכה בפרס גראמי בקטגוריית "אלבום ה-R&B הטוב ביותר".<ref name="billboard.com"></ref><ref></ref> זהו אלבומם השמיני של השניים.<ref name=":0" />

== רקע ==
האלבום כולל 12 שירים מתוכם יצאו 3 סינגלים. הסינגל הראשון הוא השיר "Hurt You" אשר הגיע למקום הראשון במצעד שירי ה-R&B למבוגרים האמריקאי. אחריו יצאו שני סינגלים נוספים: "Where Did We Go Wrong" ו-"Roller Coaster".

אלבום זה הוא אלבומם השמיני של השניים לאחר מספר שנים בהם אף אחד מהם לא הוציא אלבום. זמן קצר לפניי יציאת האלבום ברקסטון אמרה שזהו יהיה אלבומה האחרון על מנת שתוכל להתמקד בקריירת המשחק שלה אך לאחר מכן, שינתה את דעתה שראתה את הצלחת האלבום.

האלבום במקור היה אמור לצאת בנובמבר 2013, אך בסופו של דבר הוחלט לדחות את יציאתו כדי שזה יהיה שבוע לפניי יום ולנטיין.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|788,000<ref name="billboard.com"/>
|-
!דרום אפריקה (RISA)<ref></ref>
|פלטינה 2×
|80,000
|}

==קישורים חיצוניים==

== הערות שוליים ==

קטגוריה:אלבומי 2014
קטגוריה:אלבומי טוני ברקסטון
קטגוריה:אלבומים באנגלית
קטגוריה:אלבומי פופ
קטגוריה:זוכי פרס גראמי לאלבום ה-R&B הטוב ביותר
קטגוריה:אלבומי חברת מוטאון
Sex & Cigarettes

Sex & Cigarettes (בעברית: סקס & סיגריות) הוא אלבום האולפן התשיעי של הזמרת-יוצרת האמריקאית, טוני ברקסטון, ואלבום הסולו השמיני שלה.<ref name=":0"></ref> האלבום יצא לאור ב-23 במרץ 2018 על ידי חברות התקליטים דאף ג'אם ויוניברסל מיוזיק גרופ.<ref name=":0" />

עם יציאתו נכנס האלבום אל המקום הראשון במצעד אלבומי ה-R&B של חברת המצעדים הרשמית.<ref></ref>

== רקע ==
אלבום זה הוא אלבום הסולו הראשון שלה מאז שנת 2010 והוא גם אלבומה הראשון עם חברת דאף ג'אם. זהו גם אלבומה הראשון של הזמרת אשר היה עליו מדבקת אזהרת תוכן ואף יצאה לו גרסה ערוכה שתתאים גם לקהל צעיר יותר.

מתוך האלבום יצאו שלושה סינגלים: "Deadwood" ו-"Long as I Live" אשר בהמשך גם הופיעו במיני-אלבום שמכיל רמיקסים לשני השירים האלו וצורף בהמשך לאלבום עצמו בחנות הדיגיטלית טרגט. בנוסף, באוקטובר באותה השנה יצא השיר "FOH" כסינגל שיווקי מתוך האלבום ובהמשך כסינגל השלישי מתוכו.

== פרסים וקידום ==
האלבום הועמד לפרס גראמי בקטגוריית "אלבום ה-R&B הטוב ביותר" ובנוסף השיר "Long as I Live" הועמד לשני פרסים נוספים בקטגוריות "הביצוע הטוב ביותר בשיר R&B" ו-"שיר ה-R&B הטוב ביותר" ואף זכה בפרס NAACP Image בקטגוריית "שיר מסורתי יוצא דופן".

על מנת לקדם את האלבום יצאה טוני לסיבוב ההופעות "As Long As I Live Tour" אשר החל בינואר 2019 והסתיים בנובמבר 2019, לאחר 21 הופעות בצפון אמריקה, אפריקה ואירופה.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|23 במרץ 2018
|תקליטור • הורדה דיגיטלית
|דאף ג'אם
|<ref></ref><ref></ref>
|}

==קישורים חיצוניים==

== הערות שוליים ==

קטגוריה:אלבומי 2018
קטגוריה:אלבומי טוני ברקסטון
קטגוריה:אלבומים באנגלית
קטגוריה:אלבומי חברת דאף ג'אם
מיירל לדרמן יוקלס

מיירל לדרמן יוקלס (באנגלית: Mierle Laderman Ukeles; נולדה בשנת 1939, דנוור, קולורדו, ארצות הברית) היא אמנית יהודייה-אמריקאית, הפועלת בניו יורק. יצירתה כוללת אמנות קונספטואלית, מיצג, מיצב וטקסטים ופעמים רבות מבקשת לחקור ולהחיות את המהות האורבנית על כל צדדיה: אנשים, תחזוקה, קיימות, זבל וסביבה.

== ביוגרפיה ==
לדרמן יוקלס נולדה וגדלה בדנוור, קולורדו. אבי היה רב ומורה לעברית בקהילה היהודית המקומית ואמה הייתה עקרת בית. את לימודיה הגבוהים עשתה בניו יורק, תחילה למדה היסטוריה ויחסים בינלאומיים ולאחר מכן עברה ללמוד אמנות במכון פראט. ב-1974 קיבלה תואר שני באמנויות מאוניברסיטת ניו יורק.

בשנת 1969 כתבה מניפסט לו קראה "מניפסט אמנות התחזוקה 1969!", תחילה כהצעה לתערוכה בשם "CARE". המניפסט מאתגר את תפיסת תפקידה הביתי של האישה ומאיר את פעולת התחזוקה. במניפסט היא כתבה על סוגיה השונים של התחזוקה, מהאישיים והקטנים ביותר (להתאפר מדי בוקר, למשל) ועד היבטים הציבוריים של תחזוקה כמו שמירה על העולם. העבודה שלה כוונה להעלות את המודעות לפעולות התחזוקה השונות, שלרוב סמויות מן העין ומבוצעות בתגמול זעום, בין אם כספי ובין אם חברתי. היא הגדירה את עצמה מאז "אמנית תחזוקה" ובתערוכותיה ביצעה מיצגים של פעילויות יומיומיות שהיא ונשים רבות, ובמיוחד עקרות בית עושות כל הזמן על מנת להחזיק את המשך פעילותם של הדברים.

יצירתה הזו הקנתה לה, החל משנת 1977 את עמדת "אמנית הבית" של מחלקת הסניטציה של עיריית ניו יורק (והיא היחידה בהיסטוריה להחזיק בעמדה זו)<ref></ref>. עובדי הניקיון והתחזוקה של העירייה, כמו גם עבודתם היוו השראה ליצירות רבות שלה.

== יצירתה ==
מיירל לדרמן יוקלס ראתה בתפקיד האמן תפקיד של אקטיביסט, להעניק השראה ולעודד אנשים לפעול על מנת לשנות נורמות חברתיות והרגלים. לטענתה, אמנות היא תהליך תמידי ומתמשך השזור ביומיום ובפעולות היומיומיות. לאחר לידת בנה הראשון, בשנת 1968 היא הרגישה שהזהות הציבורית שלה כאמנית וכאקטיביסטית נדחקת למקום משני ומפנה מקום לתפקידה כאמא, תפקיד הכולל פעולות רבות ומתמשכות על מנת לשמור על הניקיון ועל הסדר. תנאים אלה היוו את הבסיס לכתיבת המניפסט של אמנות התחזוקה.

=== "מניפסט אמנות התחזוקה 1969!" ===
המניפסט נכתב תחילה כבסיס לתערוכה, לאחר לידת בנה הראשון. לראשונה היא הייתה לצריכה לחלק את זמנה בין האמהות לבין יצירת אמנות והרגישה כי המקום של היצירה בחייה מצטמצם. היא ציינה שכל האמנים הגברים המפורסמים בהיסטוריה מעולם לא נדרשו להקרבות שכאלה. את כתיבת המניפסט היא תיארה כהתגלות שאיחדה את כל האנשים להם הפכה להיות, ובעיקרם האמנית והאמא.

== הערות שוליים ==

קטגוריה:אמניות יהודיות
קטגוריה:אמנים יהודים
קטגוריה:אמניות אמריקאיות
קטגוריה:אמנים אמריקאים
קטגוריה:בוגרי מכון פראט
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
Whitney Houston

Whitney Houston (בעברית: ויטני יוסטון) הוא אלבום הבכורה של הזמרת האמריקאית, ויטני יוסטון.<ref></ref> האלבום יצא לאור ב-14 בפברואר 1985, על ידי חברת התקליטים ארסיטה רקורדס. תחילה, האלבום זכה להצלחה בינונית אך בסוף אותה שנה החל לצבור הצלחה.

בסופו של דבר, בשנת 1986, הוא הגיע למקום הראשון בארצות הברית, שם שהה 14 שבועות.<ref></ref>

בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-257.<ref></ref> במהדורה הבאה של המגזין, שיצא בשנת 2020, האלבום דורג במקום ה-249 ברשימת "500 האלבומים הגדולים בכל הזמנים".<ref></ref>

== סינגלים והצלחה ==
מתוך האלבום יצאו 3 סינגלים אשר הגיעו למקום הראשון בארצות הברית: "Saving All My Love for You" ,"How Will I Know" ו-"Greatest Love of All" ובעקבות כך יוסטון הפכה לזמרת הראשונה שהצליחה להכניס 3 שירים מאלבום אחד למקום הראשון ולאמן הראשון אי פעם שאלבום בכורה שלו עשה זאת.

בנוסף לארצות הברית, האלבום הגיע למקום הראשון בעוד מדינות רבות ביניהם קנדה, אוסטרליה ונורווגיה ולמקום השני בבריטניה, גרמניה ושווייץ. במרץ 1999 האלבום הגיע למכירות של 10 מיליון עותקים בארצות הברית ובכך קיבל מעמד יהלום וביולי אותה שנה הוא הגיע למכירות של 13 מיליון עותקים במדינה מה שהפך אותו לאלבום ה-25 הנמכר ביותר בתולדות המדינה ולבין האלבומים הנשיים הנמכרים ביותר במדינה. נכון להיום מכירותיו עומדות על 22 מיליון עותקים בכל העולם.

== פרסים וביקורות ==
האלבום היה מועמד ל-4 פרסי גראמי ביניהם בקטגוריות "אלבום השנה" ו"תקליט השנה" על "Greatest Love of All" ואף זכה בפרס "הביצוע הווקאלי הנשי הטוב ביותר בשיר פופ" על השיר "Saving All My Love for You". בשנת 2003 האלבום דורג במקום ה-254 ברשימת "500 האלבומים הטובים ביותר בכל הזמנים" שנערכה על ידי מגזין רולינג סטון.

ב-26 בינואר 2010 האלבום יצא לאור מחדש בשם Whitney Houston – The Deluxe Anniversary Edition לציון 25 שנים ליציאתו אשר כוללת 5 שירים נוספים ביניהם גרסת א-קפלה לשיר "How Will I Know" ובנוסף לכך 12 רמיקסים חדשים לשירי האלבום, חוברת אשר בה רשום על היסטורית האלבום ודי וי די עם הופעות חיות וראיונות של יוסטון וקלייב דייוויס. מגזין התרבות רולינג סטון דירג את האלבום הבכורה זה ברשימתם "100 האלבומי הבכורה הטובים ביותר בכל הזמנים" במקום ה-89.<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1985
קטגוריה:אלבומי ויטני יוסטון
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי יהלום בארצות הברית
קטגוריה:אלבומי יהלום בקנדה
קטגוריה:אלבומים זוכי פרס המוזיקה האמריקאית
קטגוריה:אלבומי חברת אריסטה רקורדס
משפט המיפוי הרציף

משפט המיפוי הרציף בתורת ההסתברות קובע שפונקציה רציפה משמרת גבול של סדרת משתנים מקריים. המשפט הוכח על ידי הנרי מן ואברהם ולד ב-1943 ולכן לעיתים נקרא גם משפט מן-ולד.

==נוסח המשפט==
נתונים משתנים מקריים {X<sub>n</sub>} ו- X המוגדרים על מרחב מטרי S. נתונה פונקציה רציפה
g: S→U כאשר גם U הוא מרחב מטרי. כמו כן נתון כי Pr[X ∈ D<sub>g</sub>] = 0
כאשר  D<sub>g</sub> הוא קבוצת הנקודות אי הרציפות של הפונקציה g. בתנאים אלו,
: <math>
\begin{align}
X_n \ \xrightarrow\text{d}\ X \quad & \Rightarrow\quad g(X_n)\ \xrightarrow\text{d}\ g(X) \\[6pt]
X_n \ \xrightarrow\text{p}\ X \quad & \Rightarrow\quad g(X_n)\ \xrightarrow\text{p}\ g(X) \\[6pt]
X_n \ \xrightarrow{\!\!\text{a.s.}\!\!}\ X \quad & \Rightarrow\quad g(X_n)\ \xrightarrow{\!\!\text{a.s.}\!\!}\ g(X)
\end{align}
</math>
כאשר "p","d" ו-".a.s" הם מסמנים התכנסות בהסתברות, התכנסות בהתפלגות והתכנסות כמעט בוודאות בהתאמה.

קטגוריה:משפטים בתורת ההסתברות
קטגוריה:משפטים בסטטיסטיקה
מוצב ברוש

מוצב ברוש (1998)
מוצב ברוש (1998)
מוצב ברוש היה מוצב הממוקם בצפון רצועת הביטחון בדרום לבנון שהיה ממוקם כ־4.5 קילומטרים מצפון־מזרח לעיר נבטייה.

מוצב ברוש היה הצפוני שבמוצבי צד"ל, על גבעה למרגלות רכס ג'בל רפיע (Jabal er Rafiaa) עליו יושב מצפון הכפר סוג'וד . למוצב הייתה חשיבות אסטרטגית שכן חלש על הפתחה שמצפון מזרח אליו - בין רכס עלי טאהר לרכס של סוג'וד, וצפה בעין על הכפר ערבסאלים וכן על העמק שמצפון למוצב, שבו שוכנים הכפרים: א-לואייזה , מליח וג'ר'גוע (כולם כפרים שזוהו עם פעילות של החזבאללה).

במוצב הייתה מוצבת מחלקת חי"ר של צה"ל אך גם כוחות צד"ל. באופן שוטף היה המוצב מאויש במחלקה מגדוד 90 (דמשקיה) של צד"ל. לאנשי צד"ל היו שני נגמ"שים במוצב. היו תקופות שצה"ל לא אייש את המוצב כיוון שהמוצב בהגדרתו היה מוצב צד"ל.

איוש המוצב בכוחות השונים התבצע על פי התראות מודיעיניות ומבצעים מתוכננים של צה"ל. במוצב היה כוח שריון אשר כלל טנק אחד ולעיתים שני טנקים, שאחד מהם שימש כחיפוי אחורי. כמו כן הוצבה במוצב מערכת תותחי M61 וולקן שהופעלה כסיוע על ידי מערך הנ"מ של חיל האוויר אל מטרות קרקעיות וסייעה רבות.

ב-23 בינואר 1993 כוח שיצא ממוצב עישייה ושימש ככוח אבטחה לכוח אחר שסרק את מורדות ג'בל רפיע, התמקם במוצב ברוש. ביציאתו מהמוצב לחבירה עם הכוח הסורק נפגע ממטען צד בסמוך למוצב. מהמטען, שהופעל בשלט רחוק, נפגע הנגמ"ש הראשון בשיירה, ובאירוע נהרגו סמל [https://www.izkor.gov.il/%D7%97%D7%99%20%D7%A7%D7%9C%D7%95%D7%9E%D7%99%D7%98%D7%99/en_c6d5929f586cabd7454dcce9f93d2b89 חי קלומיטי] וסמל [https://www.izkor.gov.il/%D7%90%D7%9E%D7%99%D7%A8%20%D7%A9%D7%99%D7%99%D7%9A/en_55304f2eae4e1cfef19eed7c5b09fe0c אמיר שייך], ונפצע מפקד המחלקה לביא זמיר, שלושתם מפלוגה רובאית א' מגדוד שחם בחטיבת הנח"ל.

ב־23 בדצמבר 1994 היה ניסיון לכבוש את המוצב. באירוע נהרגו [https://www.izkor.gov.il/%D7%A0%D7%AA%D7%A0%D7%90%D7%9C%20%D7%A8%D7%95%D7%96%D7%A0%D7%98%D7%9C/en_a2d48a559663f85e4ef8eb5caee15936 נתי רוזנטל] מפלוגת עורב גולני ו[https://www.izkor.gov.il/%D7%A1%D7%95%D7%93%D7%90%D7%99%20%D7%92%D7%99%D7%90/en_52187a3df56ddb9c8bae3c52eaa44408 גיא סודאי] מיחידת תצ"מ 5707. עוד שבעה חיילי גולני נפצעו.

== ראו גם ==
* צבא דרום לבנון
* רצועת הביטחון
* המערכה ברצועת הביטחון
* יחידת תצ"מ 5707

==לקריאה נוספת==
* 

==קישורים חיצוניים==

* [https://20yearsafter.maps.arcgis.com/apps/MapJournal/index.html?appid=4988f9e924994d02aec0710a537751c8&locale=he&section=17 מוצב ברוש], באתר "מפת סיפור מוצבי אזור הביטחון בלבנון"

==הערות שוליים==

ברוש
קטגוריה:ברוש בתרבות
חוסה איראראגורי

חוסה איראראגורי אלו (בספרדית: Jose Iraragorri; 16 באפריל 1912 – 27 באפריל 1983) היה כדורגלן ספרדי, ששיחק בעמדת הקיצוני שמאלי.

==ביוגרפיה==

איראראגורי נולד בבסאורי שבספרד בשנת 1912. קבוצתו הראשונה הייתה אתלטיק בילבאו, שם היה חלק מההתקפה עם גיירמו גורוסטיסה, באטה, צ'יררי השני ולפואנטה. במהלך תקופתו באתלטיק זכה עימה ב-4 תוארי אליפות, ארבע פעמים ברצף בגביע הספרדי וב-5 אליפויות אזוריות (חבל הבסקים). הקריירה שלו נעצרה עקב מלחמת אזרחים שהייתה בספרד באותו זמן, והוא וקבוצתו קיימו משחקי ידידות ברחבי אירופה בתור הקבוצה מחבל הבסקים. הם גם שיחקו במקסיקו בקבוצה שנקראה בשם דפורטיבו אוזאקי. 

לאחר מכן עבר איראראגורי לשחק בארגנטינה במועדון סן לורנסו שמבואנוס איירס, שם שיחק יחד עם השחקנים הבסקים איסידרו לאנגרה ואנחל זובייטה. אחרי ששיחק במשך שנתיים בקבוצה חזר לשחק במקסיקו בקבוצה אספניה, ואחר כך חזר לספרד לקבוצה בה התחיל את הקריירה, אתלטיק בילבאו. 

בנבחרת ספרד ערך 7 הופעות בהן כבש 2 שערים, כששניהם נכבשו נגד ברזיל במונדיאל 1934. שערו הראשון בעצם היה גם לשער הראשון בהיסטוריה של הנבחרת בטורניר המונדיאל.

לאחר פרישה ממשחק היה איראראגורי למאמן קבוצת אתלטיק, וזכה עימה בגביע הספרדי בשנת 1950. הוא גם אימן עוד כמה קבוצות ספרדיות, אך לא נשאר בהן לאורך זמן רב.

==תארים==
===כשחקן===
;אתלטיק בילבאו
*אליפות ספרד (4): 1929/30, 1930/31, 1933/34, 1935/36
;הגביע הספרדי (4): 1930, 1931, 1932, 1933
===כמאמן===
;אתלטיק בילבאו
*הגביע הספרדי: 1950

==קישורים חיצוניים==

קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני אתלטיק בילבאו
קטגוריה:כדורגלני סן לורנסו
קטגוריה:מאמני אתלטיק בילבאו
קטגוריה:מאמני ריאל ואיאדוליד
קטגוריה:מאמני סלטה ויגו
קטגוריה:מאמני הרקולס אליקנטה
קטגוריה:ספרדים שנולדו ב-1912
קטגוריה:ספרדים שנפטרו ב-1983
Whitney Dancin' Special

Whitney Dancin' Special הוא המיני-אלבום\אלבום הרמיקס הראשון של הזמרת האמריקאית ויטני יוסטון.<ref name=":0"></ref> המיני-אלבום יצא לאור ב-1 בנובמבר 1986 על ידי חברות התקליטים אריסטה רקורדס ו-BMG,<ref name=":1"></ref> וב-21 בינואר 1988 יצא מחדש.<ref name=":2"></ref>

עבור המיני-אלבום, נעשתה גרסת דאנס של הלהיט "How Will I Know" של יוסטון.<ref name=":0" />

== רקע והפקה ==
ביפן, הופץ המיני-אלבום כבר בנובמבר 1986,<ref name=":0" /> אך בהמשך, הוחלט להפיצו בשאר העולם.<ref name=":1" /> הגרסה המחודשת יצאה לאור בשנת 1988, שנתיים מצאתו המקורית של המיני-אלבום ביפן.<ref name=":2" /> בין היתר הופץ המיני-אלבום בפורמט של קלטת שמע בטורקיה.<ref></ref>

המיני-אלבום הופק על ידי ג'רמיין ג'קסון, קאשיף ונראדה מיכאל וולדן.<ref name=":0" />

== רשימת רצועות ==

==קישורים חיצוניים==

== הערות שוליים ==

קטגוריה:אלבומי רמיקס מ-1986
קטגוריה:מיני-אלבומי בכורה מ-1986
קטגוריה:אלבומי ויטני יוסטון
קטגוריה:אלבומי רמיקס באנגלית
קטגוריה:מיני-אלבומים באנגלית
קטגוריה:אלבומי חברת אריסטה רקורדס
קטגוריה:מיני-אלבומי חברת ברטלסמן מיוזיק גרופ
נקודת דריינקור

נקודת דריינקור (באנגלית: Driencourt Point) היא לשון יבשה בצדו המערבי של האי ברבנט, בארכיפלג פאלמר, שבאנטארקטיקה.

הנקודה ממוקמת 11 קילומטרים דרומית-מזרחית לנקודת קלוד.

== היסטוריה ==
=== גילוי חצי האי ===

חצי האי התגלה ומופה לראשונה על ידי המשלחת הצרפתית השלישית לאנטארקטיקה, בפיקודו של ז'אן-באטיסט שארקו, אשר חקרה את אנטארקטיקה בין השנים 1903–1905.

הנקודה צולמה מן האוויר על ידי משלחת הסקר האווירי של שטחי חסות איי פוקלנד בין השנים 1956–1957.

=== מקור השם ===

שמו של חצי האי ניתן לו על ידי ז'אן-באטיסט שארקו.

חצי האי נקרא על שמו של ג'וזה דריינקור (Joseph F.L. Driencourt), מהנדס צרפתי אשר ייעץ למשלחת בדבר הציוד ההידרוגרפי הנדרש לה.

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==

<div class="mw-content-ltr">• [https://www.asoc.org/storage/documents/Meetings/ATCM/XXVI/xxvi%20atcm%20final%20report_e.pdf FINAL REPORT OF THE XXVI ANTARCTIC TREATY CONSULTATIVE MEETING], MADRID, SPAIN, 9-20 JUNE, 2003., P 170</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4081 נקודת דריינקור] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108565 נקודת דריינקור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3876&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת דריינקור] באתר הגאזט האנטארקטי המשווה SCAR של ממשלת אוסטרליה

== הערות שוליים ==

דריינקור